Pangsapuri Perdana Seksyen 13 (Kerusi Rotan) Penulis Algojo Salam kepada peminat fenomena seram, hari ini aku - Algojo - rasa terpanggil nak kongsikan pengalaman seramku sejak kisah "kolej Sri Gading" dipaparkan. Uishh... sesudah membaca kisah hostel perempuan tempat aku study tu tup tup tup nafsu aku terus menggelecak nak kongsikan pengalaman seramku. Bukan nak berlawan cerita siapakah paling seram? Niatku tulus lagi mulus, hanya nak menambah khazanah kekayaan kesusasteraan Melayu dalam genre fenomena seram. Cehh!! Macam seorang cendekiawan jer statement aku ni. Kehkehkeh!! Dah lama aku ready outline untuk cerita seram ini - thesis statement, topic sentence, semua aku dah siap - cuma tinggal nak mengarang essay cerita ini ajer. Sebenarnya, mula-mula aku memang nak menahan diri dari ceritakan kisah seram ini - bukannya apa, aku tengah final exam, dah larr lusa ada paper, tapi ini bukan penghalang untuk aku tulis cerita seram ini. №1
№2 Hidup ini memang penuh dengan ujian. Sentiasa ada jer ujian yang datang dari Allah Taàla - ujian dariNya adalah ujian paling cool kerana balasannya Taman Syurga. Ujian paling hampeh paling lahawau - ujian ciptaan manusia iaitu final exam, kalau tak cemerlang dalam ujian ini redha sahajalah mendapat upah RM800 sebulan seterusnya tetapkan psikologi bahawa semua Ahli Parlimen serta ADUN Barisan Nasional teramat bijak menguruskan pentadbiran negara berbanding Larry dan Sergey yang masyhur mencipta Google search engine. Okay, cukup dah merapu, sekarang aku nak ceritakan pengalaman seramku dengan member- memberku sewaktu kita orang masih menyewa di Pangsapuri Perdana Seksyen 13 Shah Alam. Nah! Amik engkau! Aku malas nak rahsiakan nama tempat seram ini, sebab aku pun nak tahu - mesti ada cerita lain juga di kawasan seram ini - nanti mesti ada sesiapa nak bercerita juga pengalaman dia orang - lepas terserempak dengan kenyataan gamblang ini...
№3 Algo : Pangsapuri Perdana Seksyen 13 Shah Alam berhantu. Sebelum tu aku nak tanya kepada pembaca, tahu tak Kerusi Rotan atau nama manjanya ialah Kerusi Malas? Orang tua-tua suka bersandar di kerusi ini ianya boleh berjongket ke depan terjongkang ke belakang tup tup tup boleh tertidur dibuatnya - tapi Kerusi Rotan akan aku cerita ini bukan besar macam Kerusi Malas orang tua-tua suka duk bersandar tu. Kerusi Rotan akan aku cerita ini kecik jer - khas untuk orang berbadan kecil, pendek, dan kurus. Ceritanya macam ini, ketika itu aku and the gang masih study kat Politeknik lagi, tahun bila benda ni terjadi? Aku tak ingat, tapi ketika itu Nasi Lemak Anak Dara belum viral lagi, cuma Nasi Lemak Pak Ustaz depan Perdana tu betul-betul masyhur di Seksyen 13. Pak Ustaz ini bukan betul-betul ustaz, cuma ketika berniaga dia selalu pakai kopiah, member aku - Atan yang gelarkan nama ustaz kepada dia. Ketika itu perniagaan ustaz ini tidak gogah gempita viral seviralnya macam sekarang larr. King Coco pun belum masyhur lagi, ketika itupun yang sedang masyhur - Bobo. Sebelum aku merapu lebih panjang, okay aku sambung terus cerita seram ini. Aku dengan member- member menyewa rumah di Pangsapuri Perdana Seksyen 13 blok 4 - nombor rumah - aku dah tak ingat yang
№4 pasti rumah kita orang tingkat atas sekali selang satu buah rumah kosong yang tak terurus - kat atas itulah rumah sewa kita orang. Haa... sesiapa yang bermastautin menyewa sederet di bahagian tingkat atas - terbaca cerita ini, aku harap penyewa rumah tersebut dah boleh rasa desupan darah gemuruh yang dingin entah datang dari mana meresap rasa seram-seram menyejukkan tengkuk. Kalau tak silap, ketika itu hari Jumaat atau Sabtu - macam biasalah rumah tu terus sunyi pabila member- member anak jati Selangor semua balik rumah masing- masing pada waktu hujung minggu - cuma yang kekal mengeras di rumah sewa ini member-member luar bukan dari kawasan Selangor iaitu aku (Algojo), Atan, Fizi, Jali, dan Abe. Dalam pukul 8:00 malam macam tu... Fizi : Uoii! Aku nak keluar ni, korang tak nak keluar ker? Algo : Hmmm... tak kot. Fizi datang bertandang di muka pintu bertanya kepada aku dan Abe - semerbak bau minyak wangi Fizi meruap dalam bilik - aku dan Abe memang duduk sebilik. Algo : Tadi kau kata nak duk terperap kat rumah jer? atau
№5 Sebenarnya aku tak hairan sangatlah sekiranya Fizi keluar - dia memang selalu sibuk dengan aweknya - cuma kalau ada assignment terpenting atau pasangan kekasih ini bergaduh jer barulah mereka berdua tak keluar. Tinggallah aku, Abe, dan Atan, terperap di rumah sewa ini. Si Jali pula memang dari petang dah tak melekat di rumah - maklumlah ketika itu dia jadi agent sewa kereta - selalu sibuk nak hantar dan ambil kereta untuk customer. Atan pun datang bilik... Atan : Jomlah lepak kat ruang tamu, aku sorang-sorang jer ni - boring. Algo : Okaylah jom - kesian pula aku dengan kau ni Tan. Kita orang pun sembang-sembang kosong di ruang tamu dengan TV tetap berwarna-warni menyala takde siapa pun yang tengok. Tiba-tiba Abe teringat kepada therapy resdung yang aku beli. Abe : Jom aku tolong buat rawatan resdung - asap kat muka, bakar kat puntung. Algojo ada beli hari tu 2 batang - cukuplah untuk kau sekali Tan. Atan : Boleh juga, aku pun resdung teruk ni. Atan dengan aku memang ada resdung, tapi Atan lagi teruklah. Setelah selesai Abe perasapkan muka aku, kini giliran muka Atan pula. Ketika rawatan resdung di
№6 muka Atan - tiupan angin yang sepoi-sepoi meniup dari luar sliding door masuk ke dalam ruang tamu - langsir di sliding door pun terselak sikit-sikit sehingga menampakkan beranda luar. Abe : Haaa!!! Abe tiba-tiba tersentak lagi terkejut selepas terpandang ke arah luar beranda. Algo : Kenapa Abe? Kau okay ker? Abe : Eh... takde pappe. Sambil memberikan senyum terpaksa, muka Abe masih dalam keadaan terkejut. Atan : Owhh... ini mesti lipas terbang larr ni? Aku hari tu pun terperanjat juga dengan lipas terbang dalam rumah ni. Tiba-tiba meloncat lipas tu melekap kat TV - aku ingatkan katak! Nampak sangat Si Atan ni nak cuba lindungi sesuatu - aku dah mula rasa gundah dan syak Si Abe ini nampak makhluk yang bukan-bukan - sewaktu terpandang ke luar beranda tadi, sebab Abe ni terkadang-kadang dia boleh nampak makhluk-makhluk ghaib, tapi bukan sepanjang masa boleh nampak larr - waktu-waktu tertentu jer. Lagipun, kita orang~kan tengah perasapkan muka melalui rawatan resdung, memang muncul larr makhluk ghaib tu, sebab asap yang memiliki bau aneh memang makanannya.
№7 Atan : Jom kita keluar minum-minum kat kedai Mamak - nak? Aku rasa boring pula terperap lama-lama kat dalam rumah ni. Secara tiba-tiba Atan ajak keluar, aku boleh agak yang Si Atan ini pun dah rasa gundah juga. Abe : Jomlah, tapi nak keluar macam mana? Algo : Ajaklah Jali sekali, boleh pakai kereta sewa dia tu - naik motor malam-malam ni sejuk Uoii! Atan : Okaylah, nanti aku call dia. Kat sini firasat aku kuat mengatakan Abe memang dah nampak makhluk ghaib ketika dia terkejut tadi, sebab karakter Si Abe ini jarang nak cepat-cepat bersetuju kalau member ajak keluar pergi melesir minum ker atau pergi mana-mana. Kita orang pun bersiaplah nak keluar, aku jadi kelam-kabut ketika bersiap pabila teringatkan reaksi spontan Abe terperanjat tadi - aku ni penakut juga, tipu larr kalau aku cakap aku tak takut, sebab kita orang semua memang tahu Si Abe ni terkadang-kadang boleh nampak makhluk menyeramkan. Atan : Abe! Aku dengan Algojo tunggu kat luar. Abe : Okay! Okay!
№8 Abe memang jenis lambat bersiap, nak rapikan rambut larr, dilema nak pakai jeans hitam atau biru larr, dilema nak pakai baju kemeja atau tee-shirt larr, dilema nak pakai capal atau kasut larr, dan bermacam-macam dilema lagi - mengalahkan jejaka bernama Fattah Amin. Algo : Atan... memang betul-betul ada lipas ker tadi? Aku tak nampak pun! Aku bertanya kepada Atan dalam intonasi suara yang perlahan sambil menunggu Abe di luar rumah di hadapan pintu yang masih terbuka. Atan : Memang takde pun, aku saja cakap macam tu supaya Abe ni tak cepat lemah semangat, aku rasa dia ada nampak sesuatu, sebab tu aku terus ajak melesir kat luar, kalau jadi apa-apa nanti macam mana? Takkan kita dua orang jer nak menghadap episod seram ni lagi kot. Untuk pengetahuan pembaca, Abe pernah kena rasuk sepanjang kita orang menyewa di Pangsapuri Perdana Seksyen 13 Shah Alam ini - dah banyak kali dah terjadi - macam-macam episod seram kita orang lalui di sini. Algo : Aku memang dah agak dah - kau pun perasan juga pasal reaksi terkejutnya Si Abe ni tadi. Atan : Kalau kau nak tahu, Fizi tadi keluar sebab inilah - dia cakap kat aku - dia nampak bayang-bayang
№9 orang kat bilik Acap. Acap~kan balik rumah - mana ada orang kat bilik tu. Bilik Acap dan Udin memang selalu dibiar terbuka dan bergelap jer ketika dia orang berdua ini takde dalam bilik. Algo : Cis! Patutlah tiba-tiba jer Si Fizi nak keluar, petang tadi bukan main cakap tak pergi mana- mana. Kau apasal tak bagi tahu awal-awal pasal benda ni? Atan : Aku ingat cuma sekejap tadi jer benda macam tu datang kacau kat bilik Acap - tak tahu pula time kita kat ruang tamu tadi benda tu masih duk mengacau. Lagipun aku tak naklah Abe terus lemah semangat sebab terlepas cakap pasal bayang-bayang kat bilik Acap tu depan dia - lebih afdal aku diamkan ajer. Abe : Woi! Tunggu jap! Tunggu! Tunggu! Dah nak siap ni. Aku dengan Atan terus diamkan perbualan dikhuatiri Abe terdengar pula. Atan : Okay! Okay! Abe! Sebelum kau keluar cuba check jap pagar kat beranda tu - dah kunci belum - aku lupa nak check.
№10 Di sliding door beranda ada grill pagar. Aku dengan Atan takut nak masuk balik pergi check sebenarnya. Abe : Okay! Okay! Abe pun keluar dari biliknya terus menuju ke grill pagar beranda rumah. Belum sempat Si Abe sampai di pagar beranda tu, Abe terus patah balik berjalan menuju ke arah aku dan Atan. Algo : Ooo... mungkin dah kuncilah kot grill pagar dekat beranda tu. Menggetus terus dejantku setelah melihat Abe menghampiri aku dan Atan sedang menunggunya di hadapan pintu. Ketika kita orang on-the-way turun dari lift pangsapuri - Abe bertanya... Abe : Fizi bila nak keluar rumah - tadi dia cakap nak keluar? Tadi aku nampak Fizi tengah menghadap PC kat bilik Udin - masa aku lalu nak pergi check pagar beranda, sebab tu aku terus patah balik -
№11 Fizi ada dalam rumah tak perlu risaulah pagar beranda tu berkunci ker terkangkang ker?? Perghhh... bukan main terkejut lagi aku dan Atan pabila Abe kata macam tu, padahal Fizi dah keluar awal dah. Atan : Eh... Fizi tadi dah keluar larr. Atan jawab pertanyaan Abe dengan reaksi terkejut. Abe pula terkebil-kebil mendengar jawapan Atan. Abe : Ye ker Fizi dah keluar? Aku ingat awek dia belum datang angkut dia, sebab tu aku ingat dia kat bilik tu duk menghadap PC. Dengan mimik muka yang kehairanan serta penuh kekeliruan Abe menerangkan duduk perkara berkenaan Si Fizi yang Abe lihat duk menghadap PC. Algo : Kau memang betul-betul nampak ker Fizi kat bilik tu? Abe : Aku takde larr nampak muka dia. Aku cuma nampak bayang-bayang orang duduk menghadap PC Udin jer, aku ingat Fizi belum keluar lagi - macam mana ni? Aku rasa cuak larr. Abe mula cemas dan takut jika fenomena seram ini menjadi lebih buruk - terutama sekali kepada dirinya. Fenomena seram macam ini Abe memang sensitif sikit -
№12 dia memang mudah kena kacau - macam sebelum- sebelum ni. Atan : Kita tunggu kat sini jap larr, aku nak telefon Jali dulu bagi tahu dia yang kita dah tunggu. Kita orang pun duduk kat tepi parkir kereta bawah pangsapuri - sementara Atan sedang menelefon Jali. Di tempat parkir kereta pangsapuri ini boleh nampak beranda rumah sewa kita orang dari bawah. Sedang kita orang duduk di kawasan parkir kereta - Abe perhatikan jer beranda rumah. Abe : Eh! Jali tu tengah duduk kat Kerusi Rotan kat beranda - dia pandang sini larr! Abe tunjuk ke arah beranda rumah dan Kerusi Rotan tu memang dibiarkan berada di beranda. Algo : Ahh... sudah, benda tu menyerupai Jali pula. Menggetus terus dejantku sambil melihat Abe mengacung tangannya menghala ke beranda rumah. Aku pun pandang juga, padahal degupan jantungku tengah berdebar-debar takut, tapi tak terlihat pula susuk Si Jali di beranda tu - bayang pun takde. Aku takde larr nak minta makhluk tu jelmakan susuk tubuhnya menyerupai Si Jali hingga mata aku sahih melihatnya - manalah tahu kot-kot aku boleh nampak sikit-sikit bayang makhluk tu ker. Atan : Takde apa-apa tu, buat biasa jer Abe.
№13 Atan cuba tenangkan diri Abe, khuatir juga kalau- kalau makhluk tu melakukan aksi gila tiba-tiba meloncat terjun dari beranda terus ke kawasan parkir. Abe : Jali pandang kita larr! Algo : Dah! Jangan tegur Abe, bukan Jali tu! Aku dan Atan tetap curi-curi pandang ke arah beranda rumah walaupun takut, tapi memang Abe sorang jer yang nampak. Sedang kita orang tenangkan diri Abe yang masih ketakutan - Fizi pun sampai di kawasan parkir - dia baru sahaja sampai lepas keluar makan dengan aweknya yang paling dicintai. Fizi : Eh... apa hal korang duk berlonggok kat parking ni? Fizi bertanya dengan penuh tanda tanya pabila nampak member serumah duduk berlonggok di kawasan pakir pangsapuri. Algo : Kau nak masuk rumah ker? Sini jap, kau tak payah masuk rumah dulu. Aku pun cerita di hadapan Fizi, apa yang terjadi semenjak dia keluar bertemu aweknya yang paling disayangi. Fizi : Larr... patutlah! Aku tadi pun nampak juga bayang-bayang orang kat dalam bilik Acap, sebab
№14 tu aku keluar. Tak sangka pula terus jadi kritikal sampai macam ni! Algo : Aku tahu pasal bayang-bayang pun - masa Abe cerita dalam lift tadi. Fizi : Jadi macam mana sekarang ni? Algo : Sekarang ni tengah tunggu Jali datang angkut kita orang keluar nak melesir kat kedai Mamak. Janji malam ni tak terperap dalam rumah. Kau ikutlah sekali, takkan larr kau nak terperap kat dalam rumah tu sorang-sorang malam ni kot. Fizi : Eh... memang tak larr aku nak terperap sorang-sorang kat rumah tu malam ni, aku sekejap tadi nampak bayang-bayang pun terus keluar rumah. Sebenarnya dah lama dah, aku kena kacau dengan bayang-bayang - setiap kali aku berada di rumah aku mesti nampak macam ada bayang-bayang orang mundar-mandir, tapi automatik aku toleh - takde pula. Aku syak Kerusi Rotan tu penyebabnya. Sebelum ni dah lama dah kita tak kena kacau, tapi sejak Kecik bawa balik Kerusi Rotan tu, benda-benda macam ni terus muncul - asyik mundar-mandir.
№15 Abe : Aku pun rasa macam tu juga. Aku dah lama dah perhatikan Kerusi Rotan tu, nampak lain macam. Cerita Abe berkenaan Kerusi Rotan Ada satu malam tu, aku tak ingat malam apa yang pastinya bukan malam keliwon. Waktu itu memang dah tengah malam larr - Abe nak pergi tandas - waktu itu semua member serumah dah tidur - rumah bergelaplah sebab member-member tidur kat ruang tamu. Rumah sewa ini ada tiga bilik tidur - ketika itu yang tidur di bilik ialah Udin, Acap, aku dengan Abe (kongsi satu bilik). Udin dengan Acap jer tidur sorang-sorang di bilik, member yang lain-lain tu semua tidur kat ruang tamu dengan tilam masing-masing. Pabila Abe keluar dari tandas - dia terpandang beranda rumah. Malam tu pula tanpa disengajakan ada member selak ke tepi kain langsir kat sliding door sebelum terbongkang tidur, jadi memang nampaklah suasana beranda di luar. Ketika itu Abe tengok ada orang duduk di Kerusi Rotan tu sambil mengayun ke depan ke belakang - jongket-jongkang kerusi tu. Abe ingat, orang yang duduk di Kerusi Rotan tu Jali - duk menelefon aweknya. Sebab memang dah jadi kebiasaan Si Jali ini menelefon aweknya malam-malam sambil duduk di Kerusi Rotan. Pabila esoknya Abe tanya kepada Jali... Abe : Kau tidur pukul berapa semalam - Jali?
№16 Abe bertanya kepada Si Jali sebab dia nampak Jali duk jongkang-jongket di Kerusi Rotan tengah malam semalam. Jali cakap... Jali : Aku tidur awal malam tadi, penat asyik keluar jer - sibuk ke hulu ke hilir menguruskan business kereta sewa. Sejak dari hari itulah Abe rasa ada yang tak kena pada Kerusi Rotan di beranda tu. Pernah juga Abe ternampak kerusi tu berayun terbuai terjongket terjongkang tanpa ada sesiapa duduk di kerusi tersebut ketika waktu malam, tapi Abe beranggapan kerusi tu bergoyang sebab angin - kononnya berfikir secara positif larr tak mahu yang negatif demi kecemerlangan hidup di alam realiti. Padahal sliding door ketika itu terbuka, angin sikit pun tak rasa menerpa masuk ke dalam rumah. Jadi, macam mana pula kerusi tu boleh bergoyang kalau takde angin? Lama pula tu Kerusi Rotan tu berayun, terbuai, terjongkang, dan terjongket. Ketika Abe terkejut semasa dia perasapkan muka Atan dengan colok resdung - muka Jali betul-betul menjenguk atau melekap di kaca sliding door, sebab tu Abe terkejut. Ketika sesi rawatan colok resdung ini kita orang duduk di lantai, memang dekat sangat larr sebelah sliding door jer.
№17 Aku tak boleh bayangkan muka Jali melekap di kaca sliding door menjenguk Doktor Abe merealisasikan therapy menggunakan colok resdung - memang seram shit - kalau aku pun memang terkejut meraban silap-silap boleh mati terperanjat jika terlihat makhluk tu datang menjenguk. Aku rasa sebab Jali kerap sangat duduk di Kerusi Rotan tup tup tup makhluk menyeramkan itu menyerupai wajah serta susuk tubuh Si Jali. Badan Jali ni kurus kering jer, memang ngam larr dia duduk di kerusi tu, sebab Kerusi Rotan tu kecik jer. Apa yang pasti, orang yang ngam-ngam muat duduk di kerusi tu - aku, Jali, dan Kecik, member-member yang lain semua badan besar- besar - bagak-bagak. Lepas aku dengar cerita Abe - bertambah takut pula aku, sebab bukan Jali sorang jer selalu duduk di Kerusi Rotan tu, aku pun selalu juga duduk di kerusi tu ketika bercanda-canda menelefon ex-girlfriend yang pernah menjahannamkan kejujuran cintaku satu ketika dulu. Puihh!! Lahanat punya girlfriend. Aku memang dah berjanji kepada diriku - tak nak duduk di Kerusi Rotan itu lagi setelah mengetahui kewujudan fenomena seram shit di kerusi tersebut. Dalam rasional logik fikiranku, lebih afdal rasanya aku ikat ex-girlfriend di Kerusi Rotan tersebut - biar perempuan jahannam tu tersampuk dek Syaitan. Hahaha!!
№18 Fizi : Aku nak tanya Kecik larr, kat mana sebenarnya dia dapat Kerusi Rotan tu? Algo : Bukan ker Kecik bawa kerusi tu dari rumah dia? Fizi : Tak larr, sebab hari tu Kecik cakap - dia kutip kerusi tu, tapi aku tak tanya pula kat mana dia kutip? Fizi terus menelefon Si Kecik malam tu juga, sebab nak dapatkan kepastian dari mana datangnya Kerusi Rotan tu? Dialog Fizi dengan KECIk ketika bercakap di telefon... Fizi : Uihhh... cepat betul kau angkat telefon. Baru sekali bunyi tut jer kau dah sambut. Keci : Telefon kat sebelah jer memanglah cepat. Apa hal kau telefon aku malam-malam ni? Kau kena tahan road-block ker urine tak lepas? Fizi : Hahaha!! Bukan pasal urine larr - aku ni bukan kaki berdengung. Keci : Ya aku tahu, kau bukan kaki berdengung - kau cuma kaki lendir malam ni kau berlendir tak? Fizi : Hahaha!! Tadi baru jer aku lepas berlendir dengan Si Mongelku yang tercinta.
№19 Keci : Maknanya sekarang ni kau telefon aku malam- malam macam ni semata-mata nak bagi tahu kau dah puas berlendir larr! Fizi : Eh... bukan pasal nak bagi tahu aku ni dah puas berlendir! Keci : Habis tu pasal apa? Fizi : Ni aku nak tanya pasal Kerusi Rotan yang kau bawa ke rumah sewa kita - kat mana kau dapat? Keci : Ohh... Kerusi Rotan. Aku jumpa Kerusi Rotan tu di tempat sampah masa on-the-way nak balik rumah sewa hari tu, tapi bukan kat dalam sampah bertimbun tu - kerusi tu kat luar, aku tengok elok lagi takde rosak, takde patah, takde longgar, jadi aku bawalah balik ke rumah sewa. Apasal pula tiba-tiba tanya pasal Kerusi Rotan tu?? Hah!! Kita orang tersentak kejap lepas Kecik cakap Kerusi Rotan tu dia ambil dari tempat sampah. Entah-entah pemilik asal sebelum itu buang Kerusi Rotan tu sebab kena gangguan yang sama, sebab itulah nampak elok jer kerusi tu. Fizi : Ohh... saja jer Kecik - aku tanya pasal Kerusi Rotan tu, sebab aku nak buat projek handcraft yang menggunakan rotan. Nampak bebenau temberang Si Fizi ni, apa hal kos electrical ada kait-mengait pula dengan projek kraf
№20 tangan menggunakan rotan? Kecik pula boleh percaya juga bulat-bulat. Lepas dengar kenyataan dari Kecik, memang tak syak lagi - Kerusi Rotan itulah penyebabnya. Tak lama lepas tu terdengar deringan dari telefon bimbit Atan - Jali menelefonnya. Jali bagi tahu kepada Atan yang dia dah sampai kat depan Perdana - Jali tak dapat bawa kereta masuk ke dalam pangsapuri, sebab dia takde kad pas masuk, jadi dia tunggu di depan Perdana jer larr. Kita orang baru jer jalan beberapa langkah dari kawasan parkir nak menuju ke kereta Jali, tiba-tiba Abe tersungkur jatuh, macam kaki dia tersadung sesuatu. Ketika dia nak bangun, dia tak boleh bergerak. Sementara Fizi tolong bangunkan badan Abe, aku pun bacakan ayat Qursi di telinganya - tergagap-gagap - berdebar-debar jugalah aku ketika itu. Atan pula cuba azan dengan suara perlahan, tapi aku dengar macam Atan sedang iqamat pula - mula-mula tadi macam azan. Sesudah azan Eh... rasanya macam Atan iqamat - Abe terus dapat bangun berjalan, walaupun terpaksa dipapah untuk seketika. Algo : Uoii! Kau iqamat ker azan tadi tu? Aku bertanya kepada Atan sebab aku confuse - macam azan macam kedengaran Atan iqamat. Atan : Aku memang azan mula-mula tadi, tapi tersasul masuk iqamat pula, jadi aku habiskan jer larr.
№21 Adoi... potong stim betul larr, rasa nak gelak jer pabila Atan cakap macam itu. Disebabkan diri aku terlampau takut sangat ketika ini - aku tak tertawa langsung - macam dah takde sense of humour ketika ini dalam diriku. Setelah kita orang masuk ke dalam kereta Jali, kita orang pun cerita hal yang sebenar kepada dia. Malam itu kita orang takde hala tuju langsung tak tahu nak pergi mana tup tup tup Jali bawa kita orang pergi minum di Bukit Ampang! Punyalah jauh dari Shah Alam sampai ke Bukit Ampang, tapi takde larr jauh sangat, kalau pergi Penampang - barulah jauh. Hehehe. Pabila dah rasa tenang sikit perasaan serta kelegaan emosi tidak lagi dibelenggu ketakutan ketika melesir di Bukit Ampang, barulah kita orang balik Shah Alam, tapi kita orang berpakat tak nak masuk rumah sebab masing-masing masih takut. Keputusan drastiknya, kita orang pun tidurlah dalam kereta jer. Kereta pula parkir di depan Pangsapuri Perdana - berdepan dengan Stadium Shah Alam. Sengsara jugalah tidur dalam kereta ramai-ramai macam ni - kereta Viva jer - bukan tidur dalam karavan. Macam itulah ceritanya, bukan main panjang lagi ceritaku dalam entri ini - tak seram langsung - itulah hampehnya kalau aku ceritakan balik, mesti jadi tak seram.
№22 Sejak dari peristiwa seram yang bermula dari perenggan ke-6 di atas - kita orang biar jer Kerusi Rotan tu di beranda luar, memang berhujan panaslah kerusi tu di luar. Memang ada dah terfikir hendak merealisasikan rancangan nak buang jer kerusi tu, tapi masing-masing takde keberanian nak buang, sebab takut makhluk menyeramkan itu membalas dendam pula pada kita orang, sebab kerusi untuk makhluk itu bertenggek sudah sadakallahul azim. Kerusi Rotan itu dibiarkan sampailah kita orang dah tak menyewa di rumah itu lagi. Kejadian itu terjadi beberapa minggu sebelum kita orang berhenti menyewa di blok 4 Pangsapuri Perdana Seksyen 13, sebab masing- masing dah habis study masa tu. Tak tahulah rumah tu ada penyewa ker tak sekarang ni? Pernah jugalah aku dengan Atan lalu pangsapuri tu ketika di malam hari - nak tengok dah ada penyewa ker tak? Tapi masih kosong lagi. Kalau lalu depan Acapella, beranda mantan rumah sewa kita orang ini nampak dari situ - aku dengan Atan masih kat Shah Alam lagi ketika duk usyar-usyar dari jauh hendak melihat sudah adakah penyewa duduk di rumah puaka itu?
№23 Maaflah kalau cerita aku ni lambat klimaks Hmm... rasanya macam takde klimaks langsung jer! Al-maklumlah baru kali pertama aku tulis cerita seram ini, kalau ada masa nanti aku kongsikan lagi kisah seram kita orang kat rumah sewa ini juga, tapi episod fenomana seramnya yang berbeza larr. Sebenarnya ada bahagian seram yang aku skip, tapi di sini aku nak tulis sedikit cerita situasi seram Abe sekadar sekelumit madah berhantu - sini habis sini jer larr - aku malas nak sambung-sambung sebab terlalu mengaibkan - bajet-bajet macam dapat sambutan pula cerita seram ini nak sambung-sambung, nak rangkai- rangkai, nak rentet-rentet, nak berjuntai-juntai. Selepas beberapa hari dari kejadian yang bermula dari perenggan ke-6 di atas - aku secara tak sengaja berdialog dengan Abe dalam keadaan dia tidak sedarkan diri macam sedang menurun. Malam itu aku di bilik sedang duk seronok main PES sorang-sorang kat laptop - Abe pula dah tidur - dia ni jenis berdengkur kalau tengah tidur. Sedang aku seronok main PES, tiba-tiba suasana bilik rasa sunyi jer - rupanya Abe berhenti berdengkur. Aku tengoklah kot-kot dia terbangun ker, tapi tak juga - elok jer dia tidur. Tetiba aku dengar Abe bercakap dalam keadaan dirinya masih terpejam tidur. Abe : Gd bxhb wd ue egc uyw...
№24 Aku : Abe! Uoii!! Abe : Bxhb gd ue wd uyw egc... Aku tak dengar jelas apa yang Abe cakap? Suaranya menggumam di rongkong bercampur aduk dengan butir-butir kata yang entah-pappe-entah - macam ayat-ayat jampi pun ada juga omelannya. Algo : Abe kau cakap apa tu? Aku pause game di laptop, lepas tu terus duduk dekat sebelah Abe yang sedang berkata-kata entah- pappe. Abe : Egc uyw wd ue gd bxhb... Algo : Abe kau ada nombor? Bagi aku nombor... nombor... Abe : Wd ue egc uyw gd bxhb... Algo : Abe! Aku nak nombor... nombor... Abe : Aku nak dia... Algo : Abe kau dengar tak? Aku nak nombor... Abe : Aku nak dia... Algo : Ya.... aku tahu kau nak dia, tapi kau bagilah nombor dulu - barulah kau dapat dia. Abe : Aku nak dia...
№25 Algo : Kau nak dia! Ini mesti dia yang kau nak ni - potret Agong yang tercetak dalam duit~kan? Abe : Aku nak budak ni... Dalam intonasi nada suaranya yang perlahan, aku dapat dengar Abe kata nak budak ni. Cehh! Aku pancing Agong - dia nak budak pula - tak tahu larr budak lelaki ker perempuan yang Abe nak? Mula-mula tu aku sengajalah nak mengusik Si Abe ini sedang mengigau ketika tidur dengan meminta nombor ekor tup tup tup pabila beberapa kali dia mengulang-ulang cakap "...Aku nak budak ni..." otak aku dah mula meraban, tengkuk aku dah mula meremang. Aku cuba beranikan diri tetap sambung berinteraksi dengan Abe yang separuh sedar... Algo : Kau nak budak ni - kau nak apa dari dia? Dalam keadaan tergagap-gagap aku bertanya soalan, sebab aku memang yakin Si Abe ini bukan mengigau. Abe : Aku nak budak ni... dia ada... serigala... Algo : Hah! Serigala!! Kak Anje · Apr 14, 2017 · 7:54PM Macam cerita Makcik akak pula - kutip Kerusi Rotan kat tempat sampah juga.
№26 Kerusi tu nampak elok dan cantik - letak dalam rumah - Pakcik suka duk kat kerusi tu sambil isap rokok - lepas tu dia macam kene rasuk - masa berubat "orang tu" cakap pasal kerusi tu - kerusi tempat junjung kavadi - tak pasal-pasal Pakcik kene rasuk dengan empunya kerusi tu. Liyana Syikin · Apr 29, 2017 · 2:31PM Hahaha. Perdana tu kan ramai rakyat asing - macam-macam bangsa ada. Kalau pergi rumah sewa kawan tak berani pergi malam-malam sorang-sorang - seram. EntahlahNak · May 27, 2017 · 1:58PM Saya penyewa salah sebuah rumah dekat blok 4 tu. Pernah nampak kelibat budak berjalan berbaju biru dan pernah nampak kelibat keluar masuk rumah.
№27 MB lawat gerai Nasi Lemak Anak Dara Jurnalis Sinar Harian SHAH ALAM ¶ Menteri Besar, Datuk Seri Mohamed Azmin Ali melawat gerai milik seorang gadis penjual Nasi Lemak yang viral baru-baru ini di Seksyen 7, semalam. Siti Hajjar Ahamd, 24, sebelum ini dikenakan kompaun RM2,000 dari pihak Majlis Bandaraya Shah Alam (MBSA) selepas kisahnya yang berniaga Nasi Lemak Anak Dara viral di media sosial. Memetik Selangor Kini, kunjungan Mohamed Azmin adalah sebagai tanda sokongan kepada Siti Hajjar yang berniaga Nasi Lemak bagi menampung kehidupannya selepas tamat pengajian di Universiti Tun Hussein Onn Malaysia (UTHM) dalam jurusan Kejuruteraan Elektronik. Azmin turut menyerahkan Borang Permohonan Lesen Penjaja MBSA sebagai langkah permulaan kepada anak muda untuk menjalankan perniagaannya secara sah. "Saya serahkan borang permohonan lesen ini agar perniagaannya menepati prosedur dan peraturan keselamatan." "Langkah ini selaras dengan dasar kerajaan mengecualikan bayaran fi lesen perniagaan penjaja kecil," katanya.
№28 Gadis Nasi Lemak mahu fokus bisnes Jurnalis Kamarul Halim M Kamal BATU PAHAT ¶ Gadis viral Nasi Lemak Anak Dara akan terus berniaga walaupun satu hari nanti dia bergelar jurutera kerana itu pekerjaan pertamanya. Gadis berkenaan, Siti Hajjar Ahmad, 24, mula terkenal apabila kisah perniagaan Nasi Lemaknya mendapat perhatian ramai khasnya pengguna media sosial, baru-baru ini. Terdahulu pada 30 September lalu, Sinar Harian melaporkan gerai milik seorang gadis penjual Nasi Lemak di Seksyen 7, Shah Alam dikenakan kompaun RM2,000 oleh Majlis Bandaraya Shah Alam (MBSA) sehingga menjadi viral di media sosial. Menteri Besar Selangor, Datuk Seri Mohamed Azmin Ali sebelum ini juga menyerahkan Borang Permohonan Lesen Penjaja MBSA sebagai langkah permulaan kepada anak muda untuk menjalankan perniagaan secara sah. Siti Hajjar kini graduan Ijazah Sarjana Muda Kejuruteraan Elektronik, menjadi antara penerima dalam Sidang Kedua Majlis Konvokesyen ke-16 yang disampaikan Pro Canselor Universiti Tun Hussein Onn Malaysia (UTHM) Tan Sri Dr Ali Hamsa, kelmarin. Katanya, dia tidak pernah terfikir menjadi popular dan mendapat perhatian pelbagai pihak kerana tujuan
№29 asalnya mencari rezeki membantu ibu dan dua adiknya yang masih belajar. "Saya bersyukur sangat dengan apa yang saya lalui ini dan perancangan seterusnya adalah untuk fokus kepada perniagaan Nasi Lemak ini terlebih dahulu sebelum mencari pekerjaan tetap pada tahun hadapan." "Idea berniaga ini datangnya daripada kawan saya, gelaran ini (Nasi Lemak Anak Dara) pula diberikan pelanggan. Saya jual Nasi Lemak ini sementera menunggu panggilan temuduga." "Saya ada menerima tawaran bekerja, namun saya mahu fokus dahulu bidang perniagaan yang baharu saya ceburi beberapa bulan lalu," kata anak kelahiran Sungai Petani, Kedah itu. Tambahnya, dia akan tetap merealisasikan impian ibunya, Asmah Senapi, 55, yang mahu beliau menjadi jurutera, tetapi pada masa sama akan terus berniaga Nasi Lemak Anak Dara. Sementera itu, ibunya - Asmah menyokong sebarang usaha dilakukan anak ketiganya itu, namun tetap berhasrat untuk melihat Siti Hajjar menjadi seorang jurutera. Katanya, Siti Hajjar berjanji meneruskan apa yang dipelajarinya, namun dalam masa terdekat ini anaknya itu mahu menumpukan perhatian terhadap perniagaan terlebih dahulu.
№30 "Saya terkejut dengan hasratnya untuk terus berniaga, walaupun pada asalnya dia bercita-cita untuk menjadi seorang jurutera. Saya tetap izinkan asalkan dia tidak lupa janjinya terhadap saya juga arwah ayahnya." "Bakat memasak Siti Hajjar ini dapat dilihat apabila pantang sahaja ada cuti semester dia akan memasak untuk saya dan juga adik-adiknya, selain turut mampu mencipta beberapa menu untuk kami sekeluarga," katanya. - Sinar Harian